title: Komisjoni rakendusmäärus (EL) 2019/2128, 12. november 2019, millega kehtestatakse ametliku sertifikaadi näidis ja ametliku sertifikaadi väljaandmise eeskirjad selliste kaupade jaoks, mis tarnitakse liidust lahkuvatele laevadele ning mis on mõeldud laevade varustamiseks või laevapere ja reisijate tarbeks, või mis tarnitakse NATO või USA sõjaväebaasi (EMPs kohaldatav tekst)

text:
                  12.12.2019

                  ET

                  Euroopa Liidu Teataja

                  L 321/114

         KOMISJONI RAKENDUSMÄÄRUS (EL) 2019/2128,
         12. november 2019,
         millega kehtestatakse ametliku sertifikaadi näidis ja ametliku sertifikaadi väljaandmise eeskirjad selliste kaupade jaoks, mis tarnitakse liidust lahkuvatele laevadele ning mis on mõeldud laevade varustamiseks või laevapere ja reisijate tarbeks, või mis tarnitakse NATO või USA sõjaväebaasi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 77 lõike 3 punkti a ning artikli 90 punkte a ja f,
         ning arvestades järgmist:

                     (1)

                     Määruses (EL) 2017/625 on sätestatud eeskirjad, mida liikmesriikide pädevad asutused peavad järgima liitu sisenevate loomade ja kaupade ametliku kontrolli käigus, kui kontrollitakse toidutarneahelat käsitlevate liidu õigusaktide järgimist.

                     (2)

                     Komisjoni delegeeritud määrusega (EL) 2019/2124 (2) sätestatakse ametliku kontrolli eeskirjad selliste kolmandatest riikidest pärit loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetiste jaoks, mida ladustatakse liidu territooriumil asuvates ladudes ning mida on kavas tarnida kas liidu territooriumil või kolmandas riigis asuvasse NATO või USA sõjaväebaasi või liidust lahkuvale laevale laeva varustamiseks või laevapere ja reisijate tarbeks.

                     (3)

                     Delegeeritud määrusega (EL) 2019/2124 nähakse eelkõige ette, et kõnealuste loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetistega peab laost väljaviimisel olema kaasas ametlik sertifikaat.

                     (4)

                     Delegeeritud määrusega (EL) 2019/2124 nähakse samuti ette, et loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetistega, mis on pärit kolmandatest riikidest ja mille sihtkoht on liidust lahkuv laev, peab piiripunktist laeva vedamise ajal olema kaasas ametlik sertifikaat.

                     (5)

                     Selguse ja järjepidevuse huvides on asjakohane kehtestada ühine ametliku sertifikaadi näidis loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetiste jaoks, mis on pärit kolmandatest riikidest ja mis on ette nähtud tarnimiseks liidust lahkuvale laevale laeva varustamiseks või laevapere ja reisijate tarbeks või liidu territooriumil või kolmandas riigis asuvasse NATO või USA sõjaväebaasi.

                     (6)

                     Saadetised pannakse sageli kokku laos. Sellised saadetised võivad koosneda kaupadest, mis on pärit mitmest eri päritolu või eri tootekategooriasse kuuluvast saadetisest. Halduskoormuse vähendamiseks tuleks kokkupandud uutesse saadetistesse kuuluvate kaupade jaoks kasutada ühist ametlikku sertifikaati. Kaupade jälgitavuse tagamiseks tuleks ametlikule sertifikaadile märkida nende algsete saadetistega kaasas olnud ühtsete sisseveodokumentide numbrid, millest kaubad pärinevad.

                     (7)

                     Pädev asutus võib ametliku sertifikaadi välja anda nii paberkandjal kui ka elektrooniliselt. Seega on asjakohane kehtestada mõlemal juhul ametlike sertifikaatide väljaandmist reguleerivad nõuded.

                     (8)

                     Järjepidevuse huvides tuleks komisjoni rakendusmääruses (EL) 2019/1715 (3) kehtestatud eeskirju elektrooniliste sertifikaatide väljaandmise ja ametlikel sertifikaatidel elektrooniliste allkirjade kasutamise kohta kohaldada ka käesoleva määrusega ette nähtud ametliku sertifikaadi näidise suhtes.

                     (9)

                     Sertifikaatide näidised lisatakse komisjoni otsustega 2003/623/EÜ (4) ja 2004/292/EÜ (5) loodud elektroonilisse süsteemi TRACES, et lihtsustada ja kiirendada haldusmenetlusi liidu piiridel ja tolliladudes ning võimaldada asjaosaliste vahelist elektroonilist teabevahetust. Seega tuleks käesoleva määrusega ette nähtud ametliku sertifikaadi näidise vorm ja selle täitmist käsitlevad märkused kohandada süsteemiga TRACES.

                     (10)

                     Vastavalt määruse (EL) 2017/625 artikli 133 lõikele 4 tuleb süsteem TRACES integreerida ametliku kontrolli teabehaldussüsteemi (edaspidi „IMSOC“). Käesoleva määrusega kehtestatud ametliku sertifikaadi näidised tuleb seetõttu IMSOCiga kohandada.

                     (11)

                     Määrust (EL) 2017/625 hakatakse kohaldama alates 14. detsembrist 2019. Seega tuleks käesolevas määruses sätestatud eeskirju kohaldada samuti alates kõnealusest kuupäevast.

                     (12)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Mõiste
            Käesoleva määruse kohaldamisel kasutatakse lao mõistet, mis on määratletud delegeeritud määruse (EL) 2019/2124 artikli 2 punktis 3.

            Artikkel 2
            Ametliku sertifikaadi näidis

               1.   Delegeeritud määruse (EL) 2019/2124 artikli 21 lõike 1 ja artikli 29 punkti c kohaldamisel kasutatakse käesoleva määruse lisa I osas esitatud ametliku sertifikaadi näidist selliste loomsetest saadustest, loomsest paljundusmaterjalist, loomsetest kõrvalsaadustest, nendest saadud toodetest, heinast ja põhust ning liittoodetest koosnevate saadetiste ametlikuks sertifitseerimiseks, mis tarnitakse

                           a)

                           liidu territooriumilt lahkuvale laevale laeva varustamiseks või laevapere ja reisijate tarbeks, või

                           b)

                           liidu territooriumil asuvast laost liidu territooriumil või kolmandas riigis asuvasse NATO või USA sõjaväebaasi.

                     Ametlik sertifikaat võidakse välja anda nii paberkandjal kui ka elektrooniliselt IMSOCi kaudu.

               2.   Kui saadetis pannakse kokku laos ja see koosneb eri päritolu või eri tootekategooriatesse kuuluvatest toodetest, võib sellise saadetisega kaasa panemiseks välja anda ühe ametliku sertifikaadi.

            Artikkel 3
            Nõuded selliste ametlike sertifikaatide kohta, mida ei esitata IMSOCis
            Ametlikud sertifikaadid, mida ei esitata IMSOCis, peavad vastama järgmistele nõuetele.

                        1.

                        Ametlikul sertifikaadil peab lisaks sertifikaadi välja andnud ametniku allkirjale olema ka ametlik pitser. Allkirja ja pitseri värv peab erinema teksti värvist.

                        2.

                        Sertifikaati välja andev ametnik peab kinnitusi sisaldavas ametlikus sertifikaadis läbi kriipsutama need kinnitused, mis ei ole asjakohased, kinnitades seda nimetähtede ning pitseriga, või need sertifikaadist täielikult kustutama.

                        3.

                        Ametlik sertifikaat koosneb

                                    a)

                                    ühest lehest või

                                    b)

                                    mitmest lehest, mis kõik on jagamatud ja moodustavad lahutamatu terviku, või

                                    c)

                                    järjestikustest lehekülgedest, mis on nummerdatud nii, et see näitab kindlat lehekülge kogu järjestuses.

                        4.

                        Kui ametlik sertifikaat koosneb järjestikustest lehekülgedest, peab igal leheküljel olema määruse (EL) 2017/625 artikli 89 lõike 1 punktis a osutatud kordumatu kood, sertifikaadi välja andnud ametniku allkiri ja ametlik pitser.

                        5.

                        Ametlik sertifikaat tuleb välja anda enne seda, kui sertifikaadis käsitletud saadetised väljuvad pädevate asutuste kontrolli all olevast piiripunktist või laost.

            Artikkel 4
            IMSOCis esitatud ametlikke sertifikaate ja elektroonilise allkirja kasutamist käsitlevad nõuded

               1.   IMSOCis esitatud ametlikud sertifikaadid põhinevad ametliku sertifikaadi näidisel, mis on esitatud käesoleva määruse lisa 1. osas.

               2.   Ametlik sertifikaat tuleb IMSOCis esitada enne seda, kui pädevad asutused on lõpetanud sertifikaadis käsitletud saadetiste kontrolli piiripunktis või laos.

               3.   IMSOCis esitatud ametlikud sertifikaadid peavad vastama elektroonilise ametliku sertifikaadi väljaandmise ja elektroonilise allkirja kasutamise nõuetele, mis on sätestatud rakendusmääruse (EL) 2019/1715 artiklis 39.

            Artikkel 5
            Juhised ametliku sertifikaadi täitmiseks
            Ametliku sertifikaadi täitmisel lähtutakse juhistest, mis on esitatud käesoleva määruse lisa 2. osas.

            Artikkel 6
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 14. detsembrist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2019

                  Komisjoni nimel

                  president

               Jean-Claude JUNCKER

            (1)  ELT L 95, 7.4.2017, lk 1.

            (2)  Komisjoni 10. oktoobri 2019. aasta delegeeritud määrus (EL) 2019/2124, millega täiendatakse Euroopa Parlamendi ja nõukogu määrust (EL) 2017/625 seoses selliste looma- ja kaubasaadetiste ametliku kontrolli eeskirjadega, mille puhul toimub transiit, ümberlaadimine või edasivedu, ning muudetakse komisjoni määrusi (EÜ) nr 798/2008 (EÜ) nr 1251/2008, (EÜ) nr 119/2009, (EL) nr 206/2010, (EL) nr 605/2010, (EL) nr 142/2011, (EL) nr 28/2012, komisjoni rakendusmäärust (EL) 2016/759 ja komisjoni otsust 2007/777/EÜ (vt käesoleva Euroopa Liidu Teataja lk 73).

            (3)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

            (4)  Komisjoni 19. augusti 2003. aasta otsus 2003/623/EÜ ühtse veterinaariaalase elektroonilise süsteemi Traces väljatöötamise kohta (ELT L 216, 28.8.2003, lk 58).

            (5)  Komisjoni 30. märtsi 2004. aasta otsus 2004/292/EÜ TRACES süsteemi kasutuselevõtmise kohta ja otsuse 92/486/EMÜ muutmise kohta (ELT L 94, 31.3.2004, lk 63).

            LISA
            1. OSA

               Näidis: ametlik sertifikaat, mis on kaasas loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetistega, mis on pärit kolmandatest riikidest ja mida tarnitakse liidust lahkuvatele laevadele või NATO või USA sõjaväebaasidesse

            2. OSA

               Juhised ametliku sertifikaadi täitmiseks

               Üldist

            Märgistage sobiva variandi lahter ristiga (X).
            ISO koodi puhul on tegemist riiki tähistava rahvusvahelise kahetähelise koodiga vastavalt rahvusvahelisele standardile ISO 3166 alfa-2 (1).
            Kui lahtris on võimalik valida üks või mitu varianti, kuvatakse ametliku sertifikaadi elektroonilises versioonis ainult valitud variandid.

               I osa. Lähetatud saadetise andmed

                        Lahter I.1.

                        Piiripunkt/pädev asutus: märkige vastavalt vajadusele piiripunkti või ametliku sertifikaadi välja andnud pädeva asutuse nimi ja TRACESi viitenumber.

                        Lahter I.2.

                        Sertifikaadi viitenumber: ametliku sertifikaadi välja andnud pädeva asutuse enda liigituse kohaselt määratud kohustuslik kordumatu kood. Selle lahtri täitmine on kohustuslik kõigi sertifikaatide puhul, mida IMSOCis ei esitata.

                        Lahter I.2.a

                        IMSOCi viitenumber: IMSOCis automaatselt määratud kordumatu viitekood, kui sertifikaat on IMSOCis registreeritud. Seda lahtrit ei täideta sertifikaatide puhul, mida IMSOCis ei esitata.

                        Lahter I.3.

                        Kaubasaatja: laost lähetamise puhul märkige selle lao nimi ja aadress (tänav, linn ja piirkond, provints või riik, registreerimisnumber/heakskiidunumber, olenevalt asjakohasusest), kust saadetis lähetatakse. Lahtrit ei täideta, kui saadetis lähetatakse otse piiripunktist.

                        Lahter I.4.

                        Saadetise eest vastutav ettevõtja: liidus saadetise sihtkohta tarnimise eest vastutava füüsilise või juriidilise isiku nimi ja aadress (tänav, linn ja piirkond, provints või riik, registreerimisnumber/heakskiidunumber, olenevalt asjakohasusest).

                        Lahter I.5.

                        Sihtkoht (laev): märkige selle laeva nimi, millele saadetis on ette nähtud, laeva Rahvusvahelise Mereorganisatsiooni (IMO) number, sadama nimi ning kaupade sihtliikmesriigi nimi ja ISO kood. Lahtrit ei täideta, kui ametlik sertifikaat antakse välja saadetise tarnimiseks liidu territooriumil või kolmandas riigis asuvasse NATO või USA sõjaväebaasi.

                        Lahter I.6.

                        Sihtkoht (NATO/USA sõjaväebaas): märkige sihtkohaks oleva liidu territooriumil asuva NATO/USA sõjaväebaasi nimi ning selle liikmesriigi nimi ja ISO kood, kus sihtkohaks olev NATO/USA sõjaväebaas asub.
                        Kui sihtkohaks on kolmandas riigis asuv NATO/USA sõjaväebaas, tuleb sellesse lahtrisse märkida ainult liidust väljumise piiripunkt.
                        Lahtrit ei täideta, kui ametlik sertifikaat antakse välja saadetise tarnimiseks liidust lahkuvale laevale.

                        Lahter I.7.

                        Transpordivahend
                        Tunnusnumber (tunnusnumbrid): lennuki puhul märkige lennu number; laeva puhul laeva nimi (nimed); raudteesõidukite puhul rongi tunnusandmed ja vaguni number; maanteesõidukite puhul registreerimismärk ja vajaduse korral haagise registreerimismärk. Konteinerveo puhul ei ole haagise registreerimismärgi esitamine kohustuslik, kui on märgitud konteineri number.
                        Parvlaevatranspordi puhul märkige maanteesõiduki tunnus, vajaduse korral haagise registreerimismärk, ning reisiks kavandatud parvlaeva nimi.

                        Konteineri number:

                        vajaduse korral vastavad numbrid. Konteineri number tuleb märkida, kui kaupa veetakse suletud konteinerites.

                        Plommi number:

                        märkida tuleb üksnes ametliku plommi number. Ametlik plomm kehtib, kui plomm on konteinerile, veoautole või raudteevagunile paigaldatud sertifikaadi välja andnud pädeva asutuse järelevalve all.

                        Lahter I.8.

                        Kauba kirjeldus
                        Kauba ja tooteliigi kirjeldus: märkige kombineeritud nomenklatuuri (CN) kood ja nimetus, millele on osutatud nõukogu 23. juuli 1987. aasta määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (2).
                        Päritoluriik: märkige kaupade päritoluriik.
                        Esmase ühtse sisseveodokumendi viide: märkige selle saadetise ühtse sisseveodokumendi viide, millest pärineb asjakohane arv toote pakkeüksusi.
                        Selles lahtris sisalduva teabe võib esitada ka ametlikule sertifikaadile lisatavas tõendavas dokumendis. Sellisel juhul tuleb täita lahter „tõendav dokument“, sealhulgas esitada tõendava dokumendi (tõendavate dokumentide) viitenumber.

                        Lahter I.9.

                        Pakkeüksusi kokku: märkige kaupu sisaldavate kastide või pakkeüksuste arv. Lahtise lasti puhul on selle lahtri täitmine vabatahtlik.

                        Lahter I.10.

                        Netokaal kokku (kilogrammides): netokaal määratletakse kaupade massina ilma kontaktpakendite ja muude pakenditeta.

                        Lahter I.11.

                        Väljumise kuupäev ja aeg: märkige transpordivahendi kavandatava piiripunktist või laost väljumise kuupäev ja kellaaeg.

               II osa. Deklaratsioon

            Selle osa peab täitma pädeva asutuse veterinaarjärelevalve ametnik või ametlik inspektor piiripunktis või laos.

               III osa. Saadetise sihtkohta jõudmise kinnitus

            Selle osa peab täitma

                        —

                        liidust lahkuva laeva puhul sihtsadama pädev asutus või laeva kapteni ametlik esindaja;

                        —

                        NATO/USA sõjaväebaasis kontrolli eest vastutav pädev asutus, kui sihtkoht on liidu territooriumil asuv NATO/USA sõjaväebaas;

                        —

                        väljumise piiripunkti pädev asutus, kui sihtkoht on kolmandas riigis asuv NATO/USA sõjaväebaas.

               (1)  Riiginimed ja koodi elemendid: http://www.iso.org/iso/country_codes/iso-3166-1_decoding_table.htm

               (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).


title: Komisjoni rakendusmäärus (EL) 2019/2129, 25. november 2019, millega kehtestatakse eeskirjad teatavate liitu sisenevate looma- ja kaubasaadetiste identsus- ja füüsilise kontrolli sagedusmäärade ühetaolise kohaldamise kohta (EMPs kohaldatav tekst)

text:
                  12.12.2019

                  ET

                  Euroopa Liidu Teataja

                  L 321/122

         KOMISJONI RAKENDUSMÄÄRUS (EL) 2019/2129,
         25. november 2019,
         millega kehtestatakse eeskirjad teatavate liitu sisenevate looma- ja kaubasaadetiste identsus- ja füüsilise kontrolli sagedusmäärade ühetaolise kohaldamise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 54 lõike 3 esimese lõigu punkte a ja c,
         ning arvestades järgmist:

                     (1)

                     Määrusega (EL) 2017/625 on ette nähtud eeskirjad, milles käsitletakse liikmesriikide pädevate asutuste tehtavat ametlikku kontrolli liitu sisenevate loomade ja kaupade suhtes, et kontrollida liidu toidutarneahela õigusnormide täitmist.

                     (2)

                     Määruse (EL) 2017/625 artikli 54 lõikega 3 on komisjonile antud õigus kehtestada eeskirjad kõnealuse määruse artikli 47 lõike 1 punktis a ja b osutatud looma- ja kaubakategooriate saadetiste identsus- ja füüsilise kontrolli asjakohase sagedusmäära ühetaolise kohaldamise kohta. Seepärast tuleks kindlaks määrata identsus- ja füüsilise kontrolli sagedusmäärad sõltuvalt riskist, mida iga loom, kaup või looma- või kaubakategooria kujutab endast inimeste, loomade või taimede tervisele, loomade heaolule või geneetiliselt muundatud organismide ja taimekaitsevahendite puhul ka keskkonnale.

                     (3)

                     Selleks et tagada käesoleva määruse kohaselt nõutavate füüsilise kontrolli sagedusmäärade ühetaoline rakendamine, tuleks käesolevas määruses ette näha määruse (EL) 2017/625 artiklis 131 osutatud ametliku kontrolli teabehaldussüsteemi kasutamine selliste saadetiste väljavalimiseks, mille suhtes kohaldatakse füüsilist kontrolli.

                     (4)

                     Käesoleva määruse kohaselt kehtestatud sagedusmäärasid tuleks kohaldada määruse (EL) 2017/625 artikli 47 lõike 1 punktides a ja b osutatud loomade ja kaupade suhtes, mis on ette nähtud turule laskmiseks. Euroopa Parlamendi ja nõukogu määruse (EL) 2018/848 (2) nõuete täitmise kontrollimiseks piiril tehtava füüsilise kontrolli sagedus tuleks siiski kindlaks määrata vastavalt kõnealuse määruse artikli 45 lõikele 5.

                     (5)

                     Nõukogu direktiivis 91/496/EMÜ (3) on sätestatud kolmandatest riikidest liitu toodavate loomade veterinaarkontrolli korraldamise põhimõtted. Kõnealuse direktiivi artikliga 4 on ette nähtud, et iga loomasaadetise suhtes tuleb kohaldada identsus- ja füüsilist kontrolli.

                     (6)

                     Direktiiv 91/496/EMÜ on tunnistatud kehtetuks määrusega (EL) 2017/625, mida hakatakse kohaldama 14. detsembril 2019. Võttes arvesse riski, mida teatavad loomakategooriad kujutavad endast inimeste või loomade tervisele ja loomade heaolule, tuleks kolmandatest riikidest liitu sisenevate loomade suhtes ka edaspidi kohaldada identsus- ja füüsilise kontrolli samu sagedusmäärasid, nagu on sätestatud direktiivis 91/496/EMÜ või selle kohaselt.

                     (7)

                     Ametliku kontrolli tulemuslikkuse tagamiseks tuleks identsus- ja füüsiline kontroll teha nii, et saadetise eest vastutaval ettevõtjal ei oleks võimalik prognoosida, kas konkreetset saadetist füüsiliselt kontrollitakse.

                     (8)

                     Komisjoni rakendusmääruse (EL) 2019/2130 (4) artikliga 3 on kehtestatud määruse (EL) 2017/625 artikli 47 lõike 1 punktis b osutatud kaupade identsuskontrolli üksikasjalikud eeskirjad, mis sõltuvad sellest, kas saadetise suhtes kohaldatakse füüsilist kontrolli või mitte.

                     (9)

                     Tuleks kehtestada loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete identsus- ja füüsilise kontrolli sagedusmäärade lähtetaseme kindlaksmääramise lähtekriteeriumid, võttes arvesse kõnealuste looma- või kaubakategooriatega seotud riske käsitlevat teavet ja kättesaadavaid teaduslikke hinnanguid.

                     (10)

                     Määruse (EL) 2017/625 artikli 125 lõike 1 kohaselt komisjoni kogutud teabe, kõnealuse määruse artikli 120 lõike 1 kohaselt komisjoni ekspertide poolt kolmandates riikides tehtud kontrollide tulemuste ning ametliku kontrolli teabehaldussüsteemi kaudu kogutud teabe põhjal peaks olema võimalik muuta füüsilise kontrolli sagedust, mis põhineb lähtekriteeriumidel.

                     (11)

                     Ametliku kontrolli tõhususe tagamiseks tuleks käesoleva määruse kohaselt kindlaks määratud sagedusmäärad teha kättesaadavaks ametliku kontrolli teabehaldussüsteemi kaudu.

                     (12)

                     Teatavate kolmandate riikide puhul, kellega liit on sõlminud veterinaariaalased samaväärsuskokkulepped, on asjakohane vähendada teatavate toodete füüsilise kontrolli sagedust, võttes muu hulgas arvesse piirkondadeks jaotamise põhimõtte kohaldamist loomahaiguste korral ja muude veterinaariaalaste põhimõtete kohaldamist. Seepärast tuleks käesoleva määruse kohaldamisel rakendada kõnealustes veterinaariaalastes kokkulepetes kindlaks määratud füüsilise kontrolli sagedusmäärasid.

                     (13)

                     Komisjoni otsusega 94/360/EÜ (5) on kehtestatud füüsilise kontrolli vähendatud sagedusmäärad teatavate kaubakategooriate jaoks, mille suhtes kohaldatakse veterinaarkontrolli. Kuna käesoleva määrusega kehtestatakse otsusega 94/360/EÜ hõlmatud valdkondi käsitlevad sätted, tuleks kõnealune otsus tunnistada kehtetuks alates käesolevas määruses sätestatud kuupäevast.

                     (14)

                     Määrust (EL) 2017/625 hakatakse kohaldama alates 14. detsembrist 2019. Seega tuleks käesolevas määruses sätestatud eeskirju kohaldada samuti alates kõnealusest kuupäevast.

                     (15)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese ja kohaldamisala
            Käesoleva määrusega kehtestatakse eeskirjad määruse (EL) 2017/625 artikli 47 lõike 1 punktis a ja b osutatud turulelaskmiseks ette nähtud looma- ja kaubasaadetiste identsus- ja füüsilise kontrolli asjakohase sagedusmäära ühetaolise kohaldamise kohta.

            Artikkel 2
            Mõisted
            Käesolevas eeskirjas kasutatakse järgmisi mõisteid:

                        1.

                        „sagedusmäär“ – artiklis 1 osutatud selliste käesoleva määruse kohaselt kindlaksmääratud looma- ja kaubasaadetiste minimaalne osakaal konkreetsel ajavahemikul piiripunkti jõudnud saadetiste koguarvust, mille puhul teevad pädevad asutused identsus- ja füüsilist kontrolli;

                        2.

                        „ametliku kontrolli teabehaldussüsteem“ — määruse (EL) 2017/625 artiklis 131 osutatud ametliku kontrolli teabehaldussüsteem (IMSOC).

            Artikkel 3
            Füüsiliselt kontrollitavate saadetiste valik

               1.   Pädevad asutused valivad füüsiliselt kontrollitavad saadetised järgmise korra kohaselt:

                           a)

                           IMSOCi abil toimub automaatselt saadetise juhuslik valik;

                           b)

                           pädevad asutused võivad otsustada kontrollida punkti a kohaselt valitud saadetist või muud saadetist, mis sisaldab samasse kategooriasse kuuluvat ja sama päritoluga kaupa.

               2.   Iga käesoleva artikli lõike 1 kohaselt füüsiliseks kontrolliks valitud saadetise puhul teevad pädevad asutused identsuskontrolli, nagu on osutatud rakendusmääruse (EL) 2019/2130 artikli 3 lõikes 1.

            Artikkel 4
            Identsus- ja füüsilise kontrolli sagedusmäärad

               1.   Pädevad asutused teevad loomade, loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetiste identsus- ja füüsilist kontrolli, lähtudes artikli 5 kohaselt kindlaks määratud sagedusmääradest.

               2.   II lisas loetletud kolmandate riikide puhul, kellega liit on sõlminud samaväärsuskokkulepped, tehakse füüsilist kontrolli vastavalt nende kokkulepetega kehtestatud sagedusmääradele.

            Artikkel 5
            Loomade, loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete identsus- ja füüsilise kontrolli sagedusmäärade kindlaksmääramine ja muutmine

               1.   Artiklis 1 osutatud looma- ja kaubasaadetiste identsus- ja füüsilise kontrolli sagedusmäärade lähtetase on sätestatud käesoleva määruse I lisas määruse (EL) 2017/625 artikli 54 lõike 3 esimese lõigu punkti a alapunktides v ja vi osutatud teaduslike hinnangute ja teabe põhjal.

               2.   Konkreetsest kolmandast riigist pärit konkreetsete kaupade füüsilise kontrolli sagedusmäära võidakse suurendada, kui avastatakse tõsised puudused, mis põhinevad

                           a)

                           teabel, mille komisjon on kogunud vastavalt määruse (EL) 2017/625 artikli 125 lõikele 1, või

                           b)

                           komisjoni ekspertide poolt määruse (EL) 2017/625 artikli 120 lõike 1 kohaselt tehtud kontrolli tulemusel.
                           Sellisel juhul suurendatakse lõike 1 kohaselt kindlaks määratud sagedusmäära järgmise kõrgema sagedusmäära lähtetasemeni, mis on sätestatud I lisas, või 50 %-lise sagedusmäärani, kui konkreetse kaubakategooria suhtes kohaldatakse 30 %-list sagedusmäära.

               3.   Füüsilise kontrolli sagedusmäära suurendatakse lõike 1 kohaselt kindlaks määratud sagedusmäära lähtetasemest järgmise kõrgema sagedusmäära lähtetasemeni, mis on sätestatud I lisas, või 50 %-lise sagedusmäärani, kui konkreetse kaubakategooria suhtes kohaldatakse 30 %-list sagedusmäära; seda tehakse juhul kui IMSOCi kaudu kogutud andmete ja teabe kohaselt näitavad konkreetsest kolmandast riigist pärit konkreetse kauba kohta viimase 12 kuu jooksul tehtud füüsilise kontrolli tulemused rikkumiste taset, mis on üle 30 % kõrgem kui keskmine rikkumiste määr kõigist kolmandatest riikidest pärineva sama kaubakategooria puhul.

               4.   Kui lõikes 2 või 3 osutatud kriteeriumid ei ole enam täidetud, vähendatakse sagedusmäära I lisas sätestatud vastava sagedusmäära lähtetasemeni.

               5.   Komisjon teeb käesoleva artikli kohaselt kindlaks määratud sagedusmäärad pädevatele asutustele ja ettevõtjatele kättesaadavaks IMSOCi kaudu.

            Artikkel 6
            Kehtetuks tunnistamine
            Otsus 94/360/EÜ tunnistatakse kehtetuks alates 14. detsembrist 2019.

            Artikkel 7
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 14. detsembrist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. november 2019

                  Komisjoni nimel

                  president

               Jean-Claude JUNCKER

            (1)  ELT L 95, 7.4.2017, lk 1.

            (2)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).

            (3)  Nõukogu 15. juuli 1991. aasta direktiiv 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ (EÜT L 268, 24.9.1991, lk 56).

            (4)  Komisjoni 25. novembri 2019. aasta rakendusmäärus (EL) 2019/2130, millega kehtestatakse üksikasjalikud eeskirjad piiripunktides ametliku kontrolli alla kuuluvate loomade ja kaupade dokumentide, identsus- ja füüsilise kontrolli ajal ja järel tehtavate toimingute kohta (vt käesoleva Euroopa Liidu Teataja lk 128).

            (5)  Komisjoni 20. mai 1994. aasta otsus 94/360/EÜ kolmandatest riikidest pärit toodete partiide suhtes rakendatavate füüsiliste kontrollide vähendatud sageduse kohta nõukogu direktiivi 90/675/EMÜ alusel (EÜT L 158, 25.6.1994, lk 41).

            I LISA

               Loomade, loomsete saaduste, loomse paljundusmaterjali, loomsete kõrvalsaaduste, nendest saadud toodete, heina ja põhu ning liittoodete saadetiste identsus- ja füüsilise kontrolli sagedusmäärade lähtetaseme kindlaksmääramise lähtekriteeriumid

                           Identsus- ja füüsilise kontrolli sagedusmäärade lähtetaseme kindlaksmääramise lähtekriteeriumid

                           Sagedusmäärade lähtetase, mida kohaldatakse järgmise suhtes:

                           Riskikategooria

                           Looma- või kaubakategooria
                            (*1)

                           identsuskontroll

                           füüsiline kontroll

                           I

                        Loomad

                           100 %

                           100 %

                           II

                                    —

                                    Inimtoiduks ettenähtud hakkliha, lihamass või lihavalmistised

                                    —

                                    Inimtoiduks ettenähtud kodulinnuliha

                                    —

                                    Inimtoiduks ettenähtud küülikuliha, jahiulukite liha ja nendest saadud lihavalmistised

                                    —

                                    Inimtoiduks ettenähtud munad

                                    —

                                    Inimtoiduks ettenähtud munad, mida säilitatakse külmutatu või jahutatuna

                                    —

                                    Inimtoiduks ettenähtud piim

                                    —

                                    Inimtoiduks ettenähtud piimatooted ja ternespiimatooted, mida säilitatakse külmutatult või jahutatult

                                    —

                                    Inimtoiduks ettenähtud kalandustooted, mis on saadud vesiviljelusest, ja kahepoolmelised karploomad, mis ei ole neid toatemperatuuril stabiilsena hoidvas hermeetiliselt suletud pakendites

                                    —

                                    Põllumajandusloomade söödana kasutatavad loomsed kõrvalsaadused ja nendest saadud tooted

                           100 %

                           30 %

                           III

                                    —

                                    Inimtoiduks ettenähtud liha, mida ei ole nimetatud II kategoorias, ja sellisest lihast saadud lihatooted

                                    —

                                    Inimtoiduks ettenähtud loomarasv ja kõrned

                                    —

                                    Inimtoiduks ettenähtud kodulinnulihatooted

                                    —

                                    Inimtoiduks ettenähtud munatooted, mida ei ole nimetatud II kategoorias

                                    —

                                    Inimtoiduks ettenähtud piimatooted ja ternespiimatooted, mida ei ole nimetatud II kategoorias

                                    —

                                    Kalandustooted, mida ei ole nimetatud II kategoorias

                                    —

                                    Inimtoiduks ettenähtud mesi ja muud mesindustooted

                                    —

                                    Liittooted

                                    —

                                    Haudemunad

                                    —

                                    Loomsetest kõrvalsaadustest saadud orgaanilised väetised ja mullaparandusained

                                    —

                                    Inimtoiduks ettenähtud konnakoivad ja teod

                                    —

                                    Inimtoiduks ettenähtud putukad

                           100 %

                           15 %

                           IV

                                    —

                                    Inimtarbimiseks ettenähtud želatiin ja kollageen

                                    —

                                    Naturaalsed sooled

                                    —

                                    Sperma ja embrüod

                                    —

                                    Loomsed kõrvalsaadused ja nendest saadud tooted, mida ei ole nimetatud II ja III kategoorias

                           100 %

                           5 %

                           V

                                    —

                                    Inimtoiduks ettenähtud kõrgrafineeritud tooted

                                    —

                                    Hein ja põhk

                                    —

                                    Muud kui II, III ja IV kategoorias nimetatud kaubad

                           100 %

                           1 %

               (*1)  Kaubanäidiste saadetiste füüsilise kontrolli sagedusmäärad peavad vastama käesolevas lisas esitatud kaubakategooriate kirjeldusele.

            II LISA

               Loetelu artikli 4 lõikes 2 osutatud teatavate kolmandate riikide ja füüsilise kontrolli sageduse kohta

            1.   Uus-Meremaa

            Uus-Meremaa puhul kehtib sagedus, mis on ette nähtud lepingus, mille nõukogu kiitis heaks otsusega 97/132/EÜ (1) Euroopa Ühenduse ja Uus-Meremaa vahelise elusloomade ja loomsete saadustega kauplemise sanitaarmeetmeid käsitleva lepingu ajutist kohaldamist käsitleva kokkuleppe sõlmimise kohta kirjavahetuse teel.
            2.   Kanada

            Kanada puhul kehtib sagedus, mis on ette nähtud nõukogu otsusega 1999/201/EÜ (2) heaks kiidetud lepingu VIII lisas.
            3.   Tšiili

            Tšiili puhul kehtib sagedus, mis on ette nähtud kokkuleppes sanitaar- ja fütosanitaarmeetmete kohta, mida rakendatakse loomade ja loomsete saaduste, taimede, taimsete saaduste ja muude kaupadega kaubitsemise ning loomade heaolu suhtes, mis on sätestatud otsusega 2002/979/EÜ (3) heakskiidetud assotsiatsioonilepingu IV lisas.

               (1)  Nõukogu 17. detsembri 1996. aasta otsus 97/132/EÜ Euroopa Ühenduse ja Uus-Meremaa vahelise, elusloomade ja loomsete saadustega kauplemise suhtes kohaldatavaid sanitaarmeetmeid käsitleva kokkuleppe sõlmimise kohta (EÜT L 57, 26.2.1997, lk 4).

               (2)  Nõukogu 14. detsembri 1998. aasta otsus 1999/201/EÜ elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe sõlmimise kohta Euroopa Ühenduse ja Kanada valitsuse vahel (EÜT L 71, 18.3.1999, lk 1).

               (3)  Nõukogu 18. novembri 2002. aasta otsus 2002/979/EÜ ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitleva lepingu allkirjastamise ja teatavate sätete ajutise kohaldamise kohta (EÜT L 352, 30.12.2002, lk 1).


title: Komisjoni Rakendusmäärus (EL) 2019/2171, 17. detsember 2019, millega algatatakse uurimine seoses võimaliku kõrvalehoidmisega Indiast, Laosest ja Taist saadetud Hiina Rahvavabariigist pärit volframelektroodide impordi suhtes rakendusmäärusega (EL) 2019/1267 kehtestatud dumpinguvastastest meetmetest, olenemata sellest, kas volframelektroodid on deklareeritud Indiast, Laosest ja Taist pärinevana või mitte, ning kehtestatakse kõnealuse impordi suhtes registreerimisnõue

text:
                  19.12.2019

                  ET

                  Euroopa Liidu Teataja

                  L 329/86

         KOMISJONI RAKENDUSMÄÄRUS (EL) 2019/2171,
         17. detsember 2019,
         millega algatatakse uurimine seoses võimaliku kõrvalehoidmisega Indiast, Laosest ja Taist saadetud Hiina Rahvavabariigist pärit volframelektroodide impordi suhtes rakendusmäärusega (EL) 2019/1267 kehtestatud dumpinguvastastest meetmetest, olenemata sellest, kas volframelektroodid on deklareeritud Indiast, Laosest ja Taist pärinevana või mitte, ning kehtestatakse kõnealuse impordi suhtes registreerimisnõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 13 lõiget 3 ja artikli 14 lõiget 5,
         olles teavitanud liikmesriike
         ning arvestades järgmist:
         A.   AMETIÜLESANDE KORRAS UURIMINE

                     (1)

                     Euroopa Komisjon (edaspidi „komisjon“) on alusmääruse artikli 13 lõike 3 ja artikli 14 lõike 5 kohaselt otsustanud omal algatusel uurida Hiina Rahvavabariigist pärit volframelektroodide impordi suhtes kehtestatud dumpinguvastastest meetmetest võimalikku kõrvalehoidmist ning kehtestada kõnealuse impordi suhtes registreerimisnõue.

               B.   TOODE

                     (2)

                     Võimaliku kõrvalehoidmisega seotud toode on Hiina Rahvavabariigist pärit ning komisjoni rakendusmääruse (EL) 2019/1267 (2) jõustumise ajal CN-koodide ex 8101 99 10 ja ex 8515 90 80 (TARICi koodid 8101991010 ja 8515908010) alla kuuluvad volframist keevituselektroodid, sh keevituselektroodide volframvardad ja -latid, mis sisaldavad volframit vähemalt 94 % massist (v.a üksnes paagutamise teel saadud), pikkuselt sobivaks lõigatud või lõikamata (edaspidi „asjaomane toode“). See on toode, mille suhtes kohaldatakse praegu kehtivaid meetmeid.

                     (3)

                     Uurimisalune toode on sama, mis eelmises põhjenduses määratletud toode, kuid saadetud Indiast, Laosest ja Taist, olenemata sellest, kas see on deklareeritud Indiast, Laosest ja Taist pärinevana või mitte, ja kuulub praegu samade CN-koodide alla nagu asjaomane toodegi (edaspidi „uurimisalune toode“).

               C.   KEHTIVAD MEETMED

                     (4)

                     Kehtivad meetmed, millest väidetavalt kõrvale hoitakse, on dumpinguvastased meetmed, mis on kehtestatud rakendusmäärusega (EL) 2019/1267 (edaspidi „kehtivad meetmed“).

               D.   UURIMISE ALGATAMISE PÕHJUSED

                     (5)

                     Komisjoni käsutuses on piisavalt tõendeid selle kohta, et Hiina Rahvavabariigist pärit asjaomase toote impordi suhtes kehtestatud dumpinguvastastest meetmetest hoitakse kõrvale uurimisaluse toote importimise teel.

                     (6)

                     Komisjoni käsutuses on järgmised tõendid.

                     (7)

                     Liikmesriikide poolt komisjonile esitatud andmed uurimisaluste ja alusmääruse artikli 14 lõike 6 kohaste meetmetega hõlmatud toodete impordi kohta näitavad esialgu, et pärast asjaomase toote suhtes meetmete kehtestamist on Hiina Rahvavabariigist, Indiast, Laosest ja Taist liitu suunatud ekspordi kaubandusstruktuur oluliselt muutunud. Sellel muutusel ei näi olevat piisavat põhjust või majanduslikku õigustust peale tollimaksu kehtestamise.

                     (8)

                     Muutused on ilmselt tingitud sellest, et Hiina Rahvavabariigist pärit asjaomane toode laaditakse enne liitu saatmist Indias, Laoses ja Tais ümber. Komisjonil on piisavalt tõendeid selle kohta, et üheski neist riikidest ei ole rajatisi volframelektroodide tootmiseks.

                     (9)

                     Lisaks on komisjonil piisavalt tõendeid selle kohta, et asjaomase toote impordi suhtes kehtivate dumpinguvastaste meetmete parandav mõju on vähenenud nii koguste kui ka hinna seisukohast. Uurimisalust toodet imporditakse märkimisväärsetes kogustes ja see on ilmselt asendanud asjaomase toote impordi. On piisavalt tõendeid ka selle kohta, et uurimisalust toodet imporditakse hindadega, mis on madalamad mittekahjustavast hinnast, mis määrati kindlaks praeguste meetmete kehtestamiseni viinud uurimise käigus.

                     (10)

                     Lõpetuseks on komisjon saanud piisavalt tõendeid järeldamaks, et võrreldes asjaomase toote varem kindlaks määratud normaalväärtusega müüakse uurimisalust toodet dumpinguhinnaga.

                     (11)

                     Kui uurimise käigus tuvastatakse ka teisi Indias, Laoses ja Tais teostatavaid alusmääruse artikliga 13 hõlmatud kõrvalehoidmisvõtteid peale ümberlaadimise, võib uurimine hõlmata ka neid.

               E.   MENETLUS

                     (12)

                     Eespool esitatut arvesse võttes on komisjon jõudnud järeldusele, et on olemas piisavalt tõendeid põhjendamaks uurimise algatamist vastavalt alusmääruse artikli 13 lõikele 3 ja kehtestamaks uurimisaluse toote impordi suhtes registreerimisnõuet vastavalt alusmääruse artikli 14 lõikele 5.

                     (13)

                     Selleks et saada käesoleva uurimise jaoks vajalikku teavet, peaksid kõik huvitatud isikud komisjoniga viivitamata ühendust võtma, kuid mitte hiljem kui käesoleva määruse artikli 3 lõikes 2 sätestatud tähtaja jooksul. Käesoleva määruse artikli 3 lõikes 2 sätestatud tähtaeg kehtib kõigi huvitatud isikute suhtes. Vastavalt vajadusele võib teavet taotleda ka liidu tootmisharult.

                     (14)

                     India, Laose, Tai ja Hiina Rahvavabariigi ametiasutusi teavitatakse uurimise algatamisest.

               a)   Teabe kogumine ja ärakuulamine

                     (15)

                     Kõigil huvitatud isikutel, sealhulgas liidu tootmisharu esindajatel, importijatel ja kõigil asjaomastel ühendustel, palutakse teha oma seisukohad kirjalikult teatavaks ja esitada asjakohased tõendid käesoleva määruse artikli 3 lõikes 2 sätestatud tähtaja jooksul. Lisaks võib komisjon huvitatud isikud ära kuulata, kui nad esitavad kirjaliku taotluse, milles on tõendanud, et neil on selleks konkreetsed põhjused.

               b)   Impordi registreerimise nõudest või meetmete kohaldamisest ja küsimustikule vastamisest vabastamine

                     (16)

                     Alusmääruse artikli 13 lõike 4 kohaselt võib uurimisaluse toote impordi vabastada registreerimise nõudest või meetmete kohaldamisest, kui impordi puhul ei esine meetmetest kõrvalehoidmist.

                     (17)

                     Kuna võimalik kõrvalehoidmine toimub väljaspool liitu, võib vastavalt alusmääruse artikli 13 lõikele 4 teha erandeid Indias, Laoses ja Tais uurimisaluse toote tootjatele, kes suudavad tõendada, et nad ei tegele alusmääruse artikli 13 lõikes 1 ja artikli 13 lõikes 2 määratletud meetmetest kõrvalehoidmise tavadega. Tootjad, kes võiksid olla huvitatud vabastamisest, peaksid endast teatama käesoleva määruse artikli 3 lõikes 1 sätestatud tähtaja jooksul. Küsimustik on kättesaadav huvitatud isikutele tutvumiseks ettenähtud toimikus ja kaubanduse peadirektoraadi veebisaidil: http://trade.ec.europa.eu/tdi/case_details.cfm?id=2427; see tuleb esitada käesoleva määruse artikli 3 lõikes 2 sätestatud tähtaja jooksul.

               F.   REGISTREERIMINE

                     (18)

                     Vastavalt alusmääruse artikli 14 lõikele 5 kehtestatakse uurimisaluse toote impordi registreerimise nõue, millega soovitakse tagada, et kui uurimise tulemusena tehakse kindlaks meetmetest kõrvalehoidmine, siis saab dumpinguvastase tollimaksu asjakohases summas sisse nõuda alates kuupäevast, mil sellise impordi suhtes registreerimisnõue kehtima hakkas.

               G.   TÄHTAJAD

                     (19)

                     Tõrgeteta asjaajamise huvides tuleks kehtestada tähtajad, mille jooksul:

                                 —

                                 huvitatud isikud saavad endast komisjonile teada anda, esitada oma kirjalikud seisukohad või anda muud teavet, mida tuleks uurimisel arvesse võtta;

                                 —

                                 Indias, Laoses ja Tais asuvad tootjad võivad taotleda vabastamist impordi registreerimise nõudest või meetmete kohaldamisest;

                                 —

                                 huvitatud isikud võivad esitada kirjaliku taotluse, et komisjon neid ära kuulaks.

                     (20)

                     Tähelepanu juhitakse asjaolule, et alusmääruses sätestatud menetlusõiguste kasutamine sõltub sellest, kas osalised on endast käesoleva määruse artiklis 3 sätestatud tähtaja jooksul teada andnud.

               H.   KOOSTÖÖST KEELDUMINE

                     (21)

                     Kui huvitatud isik keeldub andmast juurdepääsu vajalikule teabele või ei esita vajalikku teavet ettenähtud tähtaja jooksul või takistab uurimist oluliselt, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

                     (22)

                     Kui selgub, et huvitatud isik on esitanud väära või eksitavat teavet, siis jäetakse selline teave arvesse võtmata ja võidakse lähtuda kättesaadavatest faktidest vastavalt alusmääruse artiklile 18.

                     (23)

                     Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt alusmääruse artiklile 18, võib tulemus olla asjaomasele osalisele ebasoodsam, kui see oleks olnud tema koostöö korral.

               I.   UURIMISE AJAKAVA

                     (24)

                     Uurimine viiakse lõpule alusmääruse artikli 13 lõike 3 kohaselt üheksa kuu jooksul pärast käesoleva määruse jõustumist.

               J.   ISIKUANDMETE TÖÖTLEMINE

                     (25)

                     Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (3).

               K.   ÄRAKUULAMISE EEST VASTUTAV AMETNIK

                     (27)

                     Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kõigi muude menetluse käigus esitatavate taotlustega, mis käsitlevad huvitatud isikute või kolmandate isikute kaitseõigust.

                     (28)

                     Ärakuulamise eest vastutav ametnik võib korraldada ärakuulamisi ning tegutseda huvitatud isiku(te) ja komisjoni talituste vahendajana, tagamaks, et huvitatud isikud saaksid oma kaitseõigust täielikult kasutada. Taotlus saada ärakuulamise eest vastutava ametniku juures ära kuulatud tuleb esitada kirjalikult ja selles tuleb selgitada taotluse esitamise põhjuseid. Ärakuulamise eest vastutav ametnik analüüsib taotluse põhjendusi. Ärakuulamine tuleks korraldada üksnes juhul, kui komisjoni talitustega ei ole küsimusi õigeaegselt lahendatud.

                     (29)

                     Taotlus tuleb esitada aegsasti ja viivitamata, et mitte takistada menetluse nõuetekohast kulgu. Selleks peaksid huvitatud isikud taotlema ärakuulamise eest vastutava ametniku sekkumist võimalikult kiiresti pärast sellist sekkumist õigustava juhtumi esinemist. Põhimõtteliselt kohaldatakse punktis 5.7 esitatud tähtaegu, mis on ette nähtud komisjoni talitustes ärakuulamise taotlemiseks, mutatis mutandis ka ärakuulamise eest vastutava ametniku juures ärakuulamise taotlemiseks. Kui ärakuulamistaotlus esitatakse pärast asjakohast tähtaega, analüüsib ärakuulamise eest vastutav ametnik ka tähtajast hiljem esitatud taotluse põhjendusi, tõstatatud küsimuste laadi ja nende mõju kaitseõigusele, pidades silmas uurimise hea haldamise ja õigeaegse lõpuleviimise eesmärki.

                     (30)

                     Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/,

               ON VASTU VÕTNUD KÄESOLEVA MÄÄRUSE:

            Artikkel 1
            Vastavalt määruse (EL) 2016/1036 artikli 13 lõikele 3 algatatakse uurimine, et teha kindlaks, kas importides liitu Indiast, Laosest ja Taist saadetud volframist keevituselektroode, sh keevituselektroodide volframvardaid ja -latte, mis sisaldavad volframit vähemalt 94 % massist (v.a üksnes paagutamise teel saadud), pikkuselt sobivaks lõigatud või lõikamata, mis kuuluvad praegu CN-koodide ex 8101 99 10 ja ex 8515 90 80 (TARICi koodid 8101991011, 8101991012, 8101991013 ja 8515908011, 8515908012 ja 8515908013) alla, olenemata sellest, kas tooted on deklareeritud Indiast, Laosest ja Taist pärinevana või mitte, hoitakse kõrvale rakendusmäärusega (EL) 2019/1267 kehtestatud meetmetest.

            Artikkel 2

               1.   Liikmesriikide tolliasutused võtavad vastavalt määruse (EL) 2016/1036 artikli 13 lõikele 3 ja artikli 14 lõikele 5 asjakohaseid meetmeid käesoleva määruse artiklis 1 määratletud toote impordi registreerimiseks liitu importimise korral.

               2.   Registreerimisnõue aegub käesoleva määruse jõustumise kuupäevast üheksa kuu möödumisel.

               3.   Komisjon võib lubada tolliasutustel lõpetada liitu imporditavate toodete registreerimise selliste eksportijate/tootjate puhul, kes on taotlenud registreerimisnõudest vabastamist ja kelle puhul on tehtud kindlaks, et nad täidavad vabastuse nõuded.

            Artikkel 3

               1.   Huvitatud isikud peavad endast teada andma, võttes komisjoniga ühendust 15 päeva jooksul pärast käesoleva määruse jõustumist.

               2.   Huvitatud isikud, kes soovivad, et nende märkusi uurimise käigus arvesse võetaks, peavad esitama kirjalikult oma seisukohad ja küsimustiku vastused juhul, kui taotletakse vabastust impordi registreerimisest või meetmetest, või mis tahes muu teabe 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti.

               3.   Peale selle võivad kõik huvitatud isikud sama 37-päevase tähtaja jooksul taotleda komisjonilt ärakuulamist.

               4.   Kaubanduskaitset käsitlevate uurimiste tarbeks komisjonile esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, mis sõnaselgelt võimaldab a) komisjonil kõnealust teavet ja andmeid käesolevas kaubanduse kaitsega seotud menetluses kasutada ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.

               5.   Kõik kirjalikud esildised, sealhulgas käesolevas määruses nõutud teave, täidetud küsimustikud ja kirjavahetus, mida huvitatud isikud paluvad käsitada konfidentsiaalsena, peavad olema märgistatud sõnaga „Limited“ (4). Uurimise käigus teavet esitavatel isikutel palutakse põhjendada oma teabe konfidentsiaalsena käsitamise taotlust.

               6.   Huvitatud isikud, kes esitavad teavet märkega „Limited“, peavad vastavalt määruse (EL) 2016/1036 artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peavad olema küllaldaselt üksikasjalikud, et võimaldada piisavalt aru saada konfidentsiaalsena esitatud teabe sisust.

               7.   Kui konfidentsiaalset teavet esitav osaline ei anna teabe konfidentsiaalsena käsitamise taotlusele sobilikku põhjendust või ei esita nõutavas vormis ja nõutava kvaliteediga mittekonfidentsiaalset kokkuvõtet, võib komisjon sellise teabe jätta arvesse võtmata, kui asjakohastest allikatest ei ole teabe õigsust võimalik rahuldavalt kontrollida.

               8.   Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid, TRON.tdi kaudu (https://tron.trade.ec.europa.eu/tron/TDI).
               TRON.tdi-le juurdepääsu saamiseks on huvitatud isikutel vajalik EU Login konto. Juhised TRON.tdi-s registreerimiseks ja selle kasutamiseks on aadressil https://webgate.ec.europa.eu/tron/resources/documents/gettingStarted.pdf.
               TRON.tdi-d või e-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil http://trade.ec.europa.eu/doclib/docs/2011/june/tradoc_148003.pdf.
               Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgelt soovi saada kõik dokumendid komisjonilt muude sidevahendite kaudu või kui dokumendi laadi tõttu tuleb see saata tähitud kirjaga. Huvitatud isikud leiavad täiendavaid eeskirju ja lisateavet komisjoniga suhtlemise kohta, sealhulgas teavet e-posti teel esitatud esildiste suhtes kehtivate põhimõtete kohta, eespool osutatud huvitatud isikutega suhtlemise juhendist.
               Komisjoni postiaadress:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                     TRON.tdi: https://webgate.ec.europa.eu/tron/tdi
               E-post: TRADE-R710@ec.europa.eu

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2019

                  Komisjoni nimel

                  president

               Ursula VON DER LEYEN

            (1)  ELT L 176, 30.6.2016, lk 21.

            (2)  Komisjoni 26. juuli 2019. aasta rakendusmäärus (EL) 2019/1267, millega kehtestatakse pärast määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit volframelektroodide impordi suhtes lõplik dumpinguvastane tollimaks (ELT L 200, 29.7.2019, lk 4).

            (3)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

            (4)  Märkega „Limited“ tähistatakse dokument, mida alusmääruse artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt käsitatakse konfidentsiaalsena. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.


title: Komisjoni rakendusmäärus (EL) 2018/1685, 8. november 2018, mis käsitleb ühtseid tingimusi uueks piirkondlikuks jaotuseks vajalike aegridade edastamiseks vastavalt määrusele (EÜ) nr 1059/2003

text:
                  9.11.2018

                  ET

                  Euroopa Liidu Teataja

                  L 279/33

         KOMISJONI RAKENDUSMÄÄRUS (EL) 2018/1685,
         8. november 2018,
         mis käsitleb ühtseid tingimusi uueks piirkondlikuks jaotuseks vajalike aegridade edastamiseks vastavalt määrusele (EÜ) nr 1059/2003
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. mai 2003. aasta määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), (1) eelkõige selle artikli 5 lõiget 5,
         ning arvestades järgmist:

                     (1)

                     Määrusega (EÜ) nr 1059/2003 on loodud piirkondade liigituse õiguslik raamistik, et võimaldada koguda, koostada ja levitada liidus ühtlustatud piirkondlikku statistikat.

                     (2)

                     Alates 1. jaanuarist 2018 parandas komisjon määrusega (EL) 2016/2066 (2) ühist statistiliste territoriaalüksuste liigitust (NUTS).

                     (3)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Liikmesriigid edastavad komisjonile uueks piirkondlikuks jaotuseks vajalikud aegread kooskõlas lisaga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. november 2018

                  Komisjoni nimel

                  president

               Jean-Claude JUNCKER

            (1)  ELT L 154, 21.6.2003, lk 1. Määrust on muudetud määrusega (EL) 2017/2391 (ELT L 350, 29.12.2017, lk 1).

            (2)  Komisjoni 21. novembri 2016. aasta määrus (EL) 2016/2066, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid (ELT L 322, 29.11.2016, lk 1).

            LISA

               Nõutav algusaasta statistikavaldkondade kaupa

                        Valdkond

                        NUTSi 2. tasand

                        NUTSi 3. tasand

                        Põllumajandus

                        2013

                        Rahvastik – elanikkond, elussünnid, surmad

                        1990 (1)

                        1990 (1)

                        Tööturg – tööhõive, töötus

                        2013

                        2013 (2)

                        Haridus

                        2013

                        Keskkond – jäätmekäitlusrajatised

                        2014

                        Tervishoid – surmapõhjused

                        1997 (3)

                        Tervishoid – infrastruktuur

                        1996 (2)

                        Tervishoid – patsiendid

                        2003 (2)

                        Infoühiskond

                        2013 (2)

                        Regionaalne majandusarvepidamine: Kodumajapidamiste arvepidamine

                        2000

                        Regionaalne majandusarvepidamine – regionaalne arvepidamine

                        2000

                        2000

                        Teadus ja tehnoloogia – teadus- ja arendustegevuse kulud ja töötajad

                        2015

                        Turism

                        2015

               (1)  Edastamine ei ole kohustuslik vaatlusaastate 1990–2012 kohta.

               (2)  Edastamine ei ole kohustuslik.

               (3)  Edastamine ei ole kohustuslik vaatlusaastate 1997–2011 kohta.


title: Komisjoni rakendusmäärus (EL) 2018/1686, 8. november 2018, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne seitsmendas osalises hankemenetluses

text:
                  9.11.2018

                  ET

                  Euroopa Liidu Teataja

                  L 279/35

         KOMISJONI RAKENDUSMÄÄRUS (EL) 2018/1686,
         8. november 2018,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne seitsmendas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kahekümne seitsmenda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kahekümne seitsmendas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 6. novembril 2018, kehtestatakse madalaim müügihind 125,10 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. november 2018

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1721, 12. november 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Gailtaler Speck“ (KGT)]

text:
                  15.11.2018

                  ET

                  Euroopa Liidu Teataja

                  L 287/1

         KOMISJONI RAKENDUSMÄÄRUS (EL) 2018/1721,
         12. november 2018,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Gailtaler Speck“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Austria taotluse saada heakskiit komisjoni määrusega (EÜ) nr 1241/2002 (2) registreeritud kaitstud geograafilise tähise „Gailtaler Speck“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Gailtaler Speck“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  Komisjoni 10. juuli 2002. aasta määrus (EÜ) nr 1241/2002, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa (Gailtaler Speck, Morbier, Queso Palmero või Queso de la Palma, Thrapsano ekstra neitsioliiviõli, Turrn de Agramunt või Torr d'Agramunt) (EÜT L 181, 11.7.2002, lk 4).

            (3)  ELT C 195, 7.6.2018, lk 47.


title: Komisjoni rakendusmäärus (EL) 2018/1963, 6. detsember 2018, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Monzinger Niederberg“ (KPN)

text:
                  13.12.2018

                  ET

                  Euroopa Liidu Teataja

                  L 316/1

         KOMISJONI RAKENDUSMÄÄRUS (EL) 2018/1963,
         6. detsember 2018,
         millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Monzinger Niederberg“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Saksamaa taotluse registreerida nimetus „Monzinger Niederberg“ ja see avaldati Euroopa Liidu Teatajas (2).

                     (2)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (3)

                     Vastavalt määruse (EL) nr 1308/2013 artiklile 99 tuleks võtta nimetus „Monzinger Niederberg“ kaitse alla ja kanda see registrisse, millele on osutatud kõnealuse määruse artiklis 104.

                     (4)

                     Käesolevas määruses sätestatud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Monzinger Niederberg“ (KPN) võetakse kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. detsember 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 302, 28.8.2018, lk 6.


title: Komisjoni rakendusmäärus (EL) 2018/1968, 12. detsember 2018, millega avatakse 2019. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu

text:
                  13.12.2018

                  ET

                  Euroopa Liidu Teataja

                  L 316/9

         KOMISJONI RAKENDUSMÄÄRUS (EL) 2018/1968,
         12. detsember 2018,
         millega avatakse 2019. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (1) eriti selle artikli 16 lõike 1 punkti a,
         võttes arvesse nõukogu 25. oktoobri 2004. aasta otsust 2004/859/EÜ, mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, (2) eriti selle artiklit 3,
         ning arvestades järgmist:

                     (1)

                     Euroopa Majandusühenduse ja Norra Kuningriigi vahelise 14. mai 1973. aasta lepingu (3) (edaspidi „Euroopa Majandusühenduse ja Norra Kuningriigi vaheline kahepoolne vabakaubandusleping“) protokollis nr 2 ning Euroopa Majanduspiirkonna lepingu (edaspidi „EMP leping“) (4) protokollis nr 3 on kindlaks määratud lepinguosaliste vahel teatavate põllumajandustoodete ning töödeldud põllumajandustoodetega kauplemise kord.

                     (2)

                     EMP lepingu protokollis nr 3 on sätestatud tollimaksu nullmäär, mis kehtib suhkru- või muu magusainelisandiga või maitse- ja lõhnaainetega vee suhtes, mis on liigitatud CN-koodi 2202 10 00 alla, ning muude mittealkohoolsetele jookidele suhtes, mis ei sisalda rubriikidesse 0401–0404 kuuluvaid tooteid või rubriikidesse 0401–0404 kuuluvatest toodetest valmistatud rasvu ning on liigitatud CN-koodide 2202 91 00 ja 2202 99 alla.

                     (3)

                     Kõnealuse vee ja muude jookide suhtes kohaldatava nullmäära kasutamine on Norra puhul ajutiselt ja määramata ajaks peatatud vastavalt Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu (5) protokolli nr 2 käsitlevale kirjavahetuse teel sõlmitud kokkuleppele (edaspidi „kirjavahetuse teel sõlmitud kokkulepe“). Kooskõlas kirjavahetuse teel sõlmitud kokkuleppega lubatakse CN-koodide 2202 10 00, ex 2202 91 00 ja ex 2202 99 alla kuuluvaid Norrast pärit tooteid tollimaksuvabalt importida ainult tollimaksuvaba kvoodi piires. Kvooti ületava impordi pealt tuleb maksta tollimaksu.

                     (4)

                     Komisjoni rakendusmäärusega (EL) 2017/2310 (6) avati 2018. aasta tariifikvoot CN-koodide 2202 10 00, ex 2202 91 00 ja ex 2202 99 alla kuuluvate Norrast pärit kaupade importimiseks liitu.

                     (5)

                     Kirjavahetuse vormis kokkuleppe kohaselt tuleb juhul, kui tariifikvoot on 31. oktoobriks 2018 ammendatud, suurendada 1. jaanuarist kohaldatavat järgmise aasta tariifikvooti 10 % võrra. Tolli andmebaasist Quota 2 (tariifikvootide haldamine komisjoni rakendusmääruse (EL) 2015/2447 (7) kohaselt) saadud andmete kohaselt oli komisjoni rakendusmäärusega (EL) 2017/2310 teatavale veele ja jookidele avatud 2018. aasta kvoot 17. septembriks 2018 ammendatud.

                     (6)

                     Seega tuleks kõnealuse vee ja jookide suurendatud tariifikvoot avada ajavahemikuks 1. jaanuarist31. detsembrini 2019. 2018. aastaks rakendusmäärusega (EL) 2017/2310 avatud aastakvoot oli ette nähtud kogusele 19,033 miljonit liitrit. Seega avatakse 2019. aasta kvoot 10 % võrra suuremale 20,936 miljoni liitrisele kogusele.

                     (7)

                     Käesoleva määrusega avatavat tariifikvooti tuleks hallata rakendusmääruses (EL) 2015/2447 sätestatud asjaomaste eeskirjade kohaselt.

                     (8)

                     Käesolevas määruses ette nähtud meetmed on kooskõlas I lisas loetlemata töödeldud põllumajandustoodetega kauplemise horisontaalküsimusi käsitleva korralduskomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas sätestatud tollimaksuvaba tariifikvoot avatakse ajavahemikuks 1. jaanuarist kuni 31. detsembrini 2019 kõnealuses lisas loetletud Norrast pärit kaupade jaoks vastavalt samas lisas esitatud tingimustele.

               2.   Päritolureegleid, mis on sätestatud Euroopa Majandusühenduse ja Norra Kuningriigi vahelise 14. mai 1973. aasta lepingu protokollis nr 3, kohaldatakse käesoleva määruse lisas loetletud kaupade suhtes.

               3.   Imporditud koguste suhtes, mis ületavad lisas kehtestatud kvooti, kohaldatakse soodustollimaksu 0,047 eurot liitri kohta.

            Artikkel 2
            Komisjon haldab artikli 1 lõikes 1 osutatud tollimaksuvaba tariifikvooti vastavalt rakendusmääruse (EL) 2015/2447 artiklitele 49–54.

            Artikkel 3
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. detsember 2018

                  Komisjoni nimel

                  president

               Jean-Claude JUNCKER

            (1)  ELT L 150, 20.5.2014, lk 1.

            (2)  ELT L 370, 17.12.2004, lk 70.

            (3)  EÜT L 171, 27.6.1973, lk 2.

            (4)  EÜT L 1, 3.1.1994, lk 3.

            (5)  ELT L 370, 17.12.2004, lk 72.

            (6)  Komisjoni 13. detsembri 2017. aasta rakendusmäärus (EL) 2017/2310, millega avatakse 2018. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu (ELT L 331, 14.12.2017, lk 36).

            (7)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            LISA

               Teatavate Norrast pärit kaupade liitu importimisel kohaldatavad tollimaksuvabad tariifikvoodid aastaks 2019

                        Jrk-nr

                        CN-kood

                        TARICi kood

                        Kauba kirjeldus

                        Kvoodi maht

                        09.0709

                        2202 10 00

                                    –

                                    vesi, k.a mineraalvesi ja gaseeritud vesi, suhkru- või muu magusainelisandiga või maitse- ja lõhnaainetega

                        20,936 miljonit liitrit

                        ex 2202 91 00

                        10

                                    –

                                    alkoholivaba õlu, suhkrulisandiga

                        ex 2202 99 11

                        11
                        19

                                    –

                                    sojapõhised joogid, mille proteiinisisaldus on vähemalt 2,8 % massist, suhkrulisandiga (sisaldavad sahharoosi või invertsuhkrut)

                        ex 2202 99 15

                        11
                        19

                                    –

                                    sojapõhised joogid, mille proteiinisisaldus on alla 2,8 % massist; joogid, mis põhinevad 8. gruppi kuuluvatel pähklitel, 10. gruppi kuuluval teraviljal või 12. gruppi kuuluvatel seemnetel, suhkrulisandiga (sisaldavad sahharoosi või invertsuhkrut)

                        ex 2202 99 19

                        11
                        19

                                    –

                                    muud mittealkohoolsed joogid, suhkrulisandiga (sisaldavad sahharoosi või invertsuhkrut)


title: Komisjoni rakendusmäärus (EL) 2018/1964, 6. detsember 2018, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Uhlen Blaufüsser Lay“ / „Uhlen Blaufüßer Lay“ (KPN)

text:
                  13.12.2018

                  ET

                  Euroopa Liidu Teataja

                  L 316/3

         KOMISJONI RAKENDUSMÄÄRUS (EL) 2018/1964,
         6. detsember 2018,
         millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Uhlen Blaufüsser Lay“ / „Uhlen Blaufüßer Lay“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Saksamaa esitatud taotluse registreerida kaitstud päritolunimetusena (KPN) nimetus „Uhlen Blaufüsser Lay“ / „Uhlen Blaufüßer Lay“ ja see avaldati Euroopa Liidu Teatajas (2).

                     (2)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (3)

                     Vastavalt määruse (EL) nr 1308/2013 artiklile 99 tuleks võtta nimetus „Uhlen Blaufüsser Lay“ / „Uhlen Blaufüßer Lay“ kaitse alla ja kanda see registrisse, millele on osutatud kõnealuse määruse artiklis 104.

                     (4)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Uhlen Blaufüsser Lay“ / „Uhlen Blaufüßer Lay“ (KPN) võetakse kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. detsember 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 277, 7.8.2018, lk 3.